Yael Bartana

**Yael Bartana** (sündinud 1970 Kfar Yehezkelis Iisraelis) on Iisraeli videokunstnik, kes elab ja töötab Berliinis ja Tel Avivis.

## Haridus
Bartana on olnud resideeriv kunstnik Rijksakademie van Beelden de Kunstenis.
* 1992–1996 BFA, fotograafia, Bezalel Academy of Arts and Design, Jeruusalemm
* 1996–1999 MFA, School of Visual Arts, New York
* 1999–2001 Rijks Academy, Amsterdam

## Töö
Yael Bartana näitusi on toimunud mitmes riigis, sealhulgas Varssavi moodsa kunsti muuseumis Poolas, New Yorgis PS1-s, Van Abbemuseumis Eindhovenis Hollandis ja Moderna Museetis Malmös Rootsis. Ta on osalenud Documenta 12-l Kasselis 2007. aastal, São Paulo kunstibiennaalil 2010. aastal ning võitnud Artes Mundi auhinna 2010. aastal. 2011. aastal oli Yael Bartana Poola esindaja Veneetsia biennaalil esimese kunstnikuna, kes polnud Poola kodanik. Bartana fotod, filmid ja heliteosed käsitlevad ühiskonna, vaimsuse ja poliitika küsimusi.

Yael Bartana filmid, videoinstallatsioonid ja fotod seavad kahtluse alla rahvusliku eneseteadvuse, mida kultiveeritakse ametlikult tema kodumaal Iisraelis. Tema kesksete teemade seas on kodumaa, naasmine ja kuuluvus.

Bartana teosed käsitlevad tseremooniaid, avalikke rituaale ja sotsiaalseid kõrvalepõikeid, mis peavad riikide kollektiivset identiteeti uuesti kinnitama. Väljaspool riiki töötades jälgib ta seda kriitiliselt distantsilt. Tema varajased filmid jälgisid peamiselt esteetiliste sekkumiste, sealhulgas heliribade, aegluubis kaadrite ja spetsiifiliste võttenurkade mõju. Poola vastu huvi tundes alustas ta oma Poola-teemalist filmitriloogiat "and Europe will be Stunned", mis vaatleb 19. ja 20. sajandi Euroopat kui aškenazi juutide ajaloolist kodumaad. Hiljem on ta oma filme üha suuremal määral lavastanud, esitledes utoopilisi narratiive ajaloo uute peatükkide jaoks.

2015. aastal oli Yael Bartana teos "Unistused ja õudusunenäod" (“Mary Koszmary”, 2007) üleval Tartu Kunstimuuseumi näitusel "Minu Poola. Mäletamisest ja unustamisest".

## Tunnustus
* 1996 Samuel Academy Award for Excellence, Bezalel Academy of Arts and Design Academy of Arts & Design, Jerusalem
* 2003 Kipper Prize for the Young Artist, Wolf Fund
* 2004 Dorothea von Stetten Art Award
* 2005 Dorothea von Stetten-Kunstpreis, Kunstmuseum Bonn
* 2005 Prix de Rome, 2nd Award Winner, Rijksakademie, Amsterdam
* 2006 Prize for a Young Artist, Ministry of Science, Culture and Sport
* 2007 Nathan Gottsdiner Foundation, The Israeli Art Prize, Tel Aviv Museum of Art
* 2010 Artes Mundi auhind (üks tähtsamaid Suurbritannia kunstiauhindu)

## Näitused
* Walker Art Center, Minneapolis, USA (2013-2014) 
* Van Abbemuseum, Eindhoven, Holland (2012)
* Art Gallery of Ontario, Toronto, Kanada (2012)
* Media City Seoul 2010, Seoul, Lõuna-Korea (2010)
* Moderna Museet, Malmö, Rootsi (2010),
* Artes Mundi, Cardiff, Wales (2010),
* Yael Bartana P.S.1-l (2009) 
* Foksal Gallery, Varssavi, Poola (2008)
* Center for Contemporary Art, Tel Aviv, Iisrael (2008)
* The Power Plant, Toronto (2007)
* Kunstverein Hamburg, Hamburg, Saksamaa (2006)
* Museum St. Gallen, Sankt Gallen, Šveits (2005)
* Sommer Contemporary Art, Tel Aviv, Iisrael (2004)
* MIT List Visual Arts Center, Cambridge, USA (2004)

## Viited

## Välislingid

* Yael Bartana koduleht
* Annet Gelink Gallery, Amsterdam
* Sommer Contemporary Art, Tel Aviv
* Yael Bartana, Artnet
* "Liminal Spaces"
* "Yael Bartana: I Didn't Want to Make a Documentary", *ArtReview magazine*, 18. märts 2008
* "Yael Bartana: Docufiction", *spike art quarterly*, nr 25, sügis 2010
* Yael Bartana, Kadist Art Foundation
*